Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: intézése során az eljáró Népjóléti Minisztérium, illetőleg jogutódja, az Egészségügyi Minisztérium a közérdekű bejelentésekről, javaslatokról és panaszokról szóló 1977. évi I. törvény
Paragraph Index: 470

intézése során az eljáró Népjóléti Minisztérium, illetőleg jogutódja, az Egészségügyi Minisztérium a közérdekű bejelentésekről, javaslatokról és panaszokról szóló 1977. évi I. törvény rendelkezéseit nem tartotta be. A panaszost a közérdekű bejelentésének intézéséről, a várható befejezés időpontjáról, a tett intézkedésről, illetőleg az állásfoglalás indokairól 1995 decemberétől 1998 szeptemberéig nem tájékoztatták. Ezzel a panaszosnak az Alkotmány 64. §-ában biztosított, kérelemhez és panaszhoz való joga és ezáltal az Alkotmány 2. § (1) bekezdésében deklarált jogállamisághoz fűződő jogbiztonság követelménye is sérelmet szenvedett. A megállapított alkotmányos visszásság orvoslására, annak — a késedelmes ügyintézésben és tájékoztatásban megnyilvánuló — jellege miatt már nem volt lehetőség. Az állampolgári jogok országgyűlési biztosa ajánlásában azt kezdeményezte az egészségügyi miniszternél, intézkedjen annak érdekében, hogy az irányítása és a felügyelete alatt álló szervek a közérdekű bejelentések, javaslatok és panaszok intézése során az erre vonatkozó jogszabályi rendelkezések előírásait maradéktalanul tartsák be. Az ajánlás megválaszolására nyitvaálló határidő még nem telt el. OBH 5189/1997. II. Visszásságot okozott az Alkotmány 57. §-ának (5) bekezdésével összefüggésben az FM Megyei Földművelésügyi Hivatalának hallgatása, mert az első fokú határozat ellen benyújtott fellebbezés elbírálására nyitvaálló 30 napos ügyintézési határidőt jelentősen túllépte. Teljes szöveg: 13. § OBH 6191/1997. I. Alkotmányos jogokkal összefüggő visszásságot okoz a gyámhatóság a jogbiztonság és a jogorvoslathoz való jog vonatkozásában, ha a határozat ellen benyújtott fellebbezést nem terjeszti fel felettes szervének, illetékesség hiányában jár el, az ügyintézési határidőre vonatkozó rendelkezést nem veszi figyelembe, a tényállást nem tárja fel, az ügyfeleket nem tájékoztatja a jogszabályban biztosított lehetőségekről, eljárását indokolatlanul felfüggeszti, határozatának végrehajtását nem ellenőrzi, olyan jogszabály alapján jár el, mely nincs hatályban [2. § (1) bek., 57. § (5) bek.]. Teljes szöveg: 67. § OBH 6320/1997. II. Az Alkotmány 57. § (5) bekezdésében rögzített jogorvoslathoz való joggal összefüggésben visszásságot okoz a települési önkormányzat, ha az államigazgatási eljárási törvényben (Áe.) megállapított határidőt túllépve bírálja el a fellebbezést. II. Tiszasüly Önkormányzatának képviselő-testülete az 1997. április 17-én érkeztetett fellebbezést csak 1998. április 1-jén bírálta el. Az országgyűlési biztos megállapította, hogy a képviselő-testület az Áe. erre vonatkozó rendelkezései ellenére a fellebbezés elbírálásakor a határidőt túllépte, és ezzel visszásságot okozott az Alkotmány 57. § (5) bekezdésében rögzített jogorvoslathoz való jog vonatkozásában, ugyanis az eljárás elhúzódása egy évig lehetetlenné tette, hogy a kérelmező a másodfokú határozat ellen bírósághoz forduljon. Ezért felhívta Tiszasüly Önkormányzatának polgármesterét, hogy a jövőben az Sztv. előírásait a jövedelemszámításnál fokozott körültekintéssel alkalmazzák. Ne fordulhasson elő, hogy a család, a közeli hozzátartozó fogalmának helytelen értelmezése miatt olyan személyek jövedelmét is beszámítják, akiknek jövedelme az Sztv. szerint nem vehető figyelembe az egy főre jutó jövedelem számításánál. A képviselő-testület a fellebbezések elbírálásánál az Áe. által előírt határidőket maradéktalanul tartsa be. A polgármester az ajánlásban foglaltakat késedelmesen elfogadta. Teljes szöveg: 70/E. § 1999/79/II. szám OBH 6786/1997. VI. A jogalkotó szándékának vélelmezése kiszámíthatatlanná teszi a jogalkalmazást, ami az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való joggal, továbbá az Alkotmány 57. § (5) bekezdésében garantált jogorvoslathoz való joggal összefüggésben okoz visszásságot. VI. A vizsgálatnak a menekült jogállás megszüntetéséről szóló határozat hirdetményi úton történő kézbesítésével kapcsolatos megállapítását illetően a főigazgató álláspontja az volt, hogy a „... hivatkozott MT rendelet 16. §-ának

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes